ΓΡΑΠΤΗ ΕΡΩΤΗΣΗ P-1368/00

υποβολή: Elisabeth Schroedter (Verts/ALE) προς την Επιτροπή

(19 Απριλίου 2000)

Θέμα: Κατάλληλη συνεκτίμηση του ευρωπαϊκού στόχου: Ισότητα ευκαιριών για άνδρες και γυναίκες στο σχεδιασμό προγράμματος του στόχου 1, Ομοσπονδιακή Δημοκρατία της Γερμανίας (ΟΔΓ)

1. Αληθεύει ότι τοποβληθέν περιφερειακό πρόγραμμα για την περιφέρεια του στόχου 1 (πέντε νέα ομόσπονδα κράτη και ανατολικό Βερολίνο) δεν έλαβε επαρκώςπόψη, ή παρέλειψε το στόχο των ευρωπαϊκών διαρθρωτικών ταμείων, ο οποίος είναι να συμβάλει στην εξάλειψη της ανισότητας μεταχείρισης ανδρών και γυναικών καθώς και στην προώθηση της ισότητάς τους (άρθρο 1 του κανονισμού ΕΚ αρ. 1260/1999);

2. α) Εάν ναι, ποια είναι η συγκεκριμένη κριτική της Επιτροπής, και τί πραγματοποίησε η Επιτροπή ώστε να εξασφαλίσει ότι θα τηρηθεί ο στόχος του άρθρου 1 του κανονισμού για τα διαρθρωτικά ταμεία; Απαιτήθηκαν βελτιώσεις εκ μέρους της Επιτροπής καιλοποιήθηκαν αυτές, εκ τωνστέρων, βελτιώσεις από την ΟΔΓ;

β) Ποιες είναι συγκεκριμένα οι βελτιώσεις για την εξάλειψη της ανισότητας μεταχείρισης ανδρών και γυναικών καθώς και για την προώθηση της ισότητάς τους, συμμετέχουν σε αυτές όλα τα ταμεία καιπάρχουν σαφείς δείκτες με τη βοήθεια των οποίων μπορεί να αξιολογηθεί η επιτυχία τους;

γ) Η Γερμανία τήρησε στο πλαίσιο αυτό τις διατάξεις των κατευθυντήριων γραμμών του κανονισμού για τα διαρθρωτικά ταμεία, που απαιτούνπό τον τίτλο μέτρα φιλικά προς τις γυναίκες, ότι οι γυναίκες πρέπει να επωφελούνται των μέτρωνποστήριξης εκ μέρους της Ε. Ε. κατ' αναλογία του ποσοστού τους στην ανεργία;

3. Η Επιτροπή θα εγκρίνει το ανωτέρω περιφερειακό πρόγραμμα, ακόμη και εάν αυτό το πρόγραμμα δεν είναι σε θέση να εγγυηθεί τηνλοποίηση του προαναφερθέντος στόχου του άρθρου 1 του κανονισμού;

Απάντηση του κ. Barnier εξ ονόματος της Επιτροπής

(9 Ιουνίου 2000)

1. Το σχέδιο περιφερειακής ανάπτυξης (ΣΠΑ) πουποβλήθηκε από τη γερμανική κυβέρνηση στις 5 Νοεμβρίου 1999 και αφορούσε τη στήριξη των διαρθρωτικών ταμείων για την περιοχή του στόχου 1 προβλέπει μια αρκετά σημαντική συνεισφορά για την προώθηση της ισότητας ανδρών και γυναικών. Δεν αληθεύει επομένως ότι το σχέδιο παραβλέπει τον στόχο της εξάλειψης της άνισης μεταχείρισης ανδρών και γυναικών και τηςποστήριξης της ίσης μεταχείρισής τους. Το Deutsche Frauenrat συμμετέχει ως εταίρος στην επιτροπή παρακολούθησης.

2. Εντούτοις, ενόψει της δυσχερούς θέσης των γυναικών, ιδίως στην αγορά εργασίας της πρώην Ανατολικής Γερμανίας, η Επιτροπή έκρινε ότι οι προτάσεις που περιλαμβάνονταν στο ΣΠΑ δεν ήσαν τελείως επαρκείς και ως εκ τούτου επέμεινε κατά τις διαπραγματεύσεις με τις γερμανικές αρχές για βελτιώσεις στον τομέα της συνδρομής από το Ευρωπαϊκό Κοινωνικό Ταμείο (ΕΚΤ).

Οι γερμανικές αρχές συμφώνησαν ειδικότερα να αυξηθεί η συνδρομή για τον τομέα Ε του ΕΚΤ ειδικά μέτρα για τη βελτίωση της πρόσβασης και της συμμετοχής των γυναικών στην αγορά εργασίας από 8 % του μεριδίου του ΕΚΤ στο ΣΠΑ σε 10 % στο σχέδιο του Κοινοτικού Πλαισίου Στήριξης (ΚΠΣ). Επίσης, συμφωνήθηκε ότι στους άλλους τομείς που καλύπτει το ΕΚΤ η στήριξη για τις γυναίκες πρέπει να είναιψηλότερη από το μερίδιό τους στην ανεργία. Προβλέπονται δείκτες για την παρακολούθηση της προόδου.

Έτσι, αποτέλεσμα των διαπραγματεύσεων ήταν ηπέρβαση του στόχου που είχε τεθεί στην ανακοίνωση της Επιτροπής σχετικά με τις κατευθυντήριες γραμμές για την περίοδο προγραμματισμού 2000-2006 των διαρθρωτικών ταμείων(1), δηλ. να εξασφαλιστεί ότι τίθενται στη διάθεση των γυναικών ενεργητικές πολιτικές για την αγορά εργασίας κατ'αναλογία προς το μερίδιό τους στην ανεργία. Ο στόχος που τέθηκε στο σχέδιο ΚΠΣ για τον τομέα Ε του ΕΚΤ συμβαδίζει πλέον πλήρως με το γερμανικό εθνικό σχέδιο δράσης για την απασχόληση του 2000, το οποίο αναφέρει ότι, στο σύνολο της Γερμανίας, το 10 % των χρηματοδοτικών πόρων του ΕΚΤ πρέπει να διατεθεί για ειδικά μέτρα του είδους αυτού κατά την περίοδο 2000-2006.

3. Το σχέδιο του ΚΠΣ αναφέρει ότι οι ενέργειες και τα μέτρα που συγχρηματοδοτούνται από τα διαρθρωτικά ταμεία και από το Χρηματοδοτικό Μέσο Προσανατολισμού της Αλιείας πρέπει να συμφωνούν με τις κοινοτικές πολιτικές και τους κανονισμούς για την ισότητα ευκαιριών για άνδρες και γυναίκες και να συμβάλλουν στηνλοποίησή τους. Το ΕΚΤ είναι το σημαντικότερο μέσο που χρησιμοποιείται, αλλά και στην περίπτωση του Ευρωπαϊκού Ταμείου Περιφερειακής Ανάπτυξης και του Ευρωπαϊκού Γεωργικού Ταμείου Προσανατολισμού και Εγγυήσεων, η στήριξη των γυναικών έχει προτεραιότητα στα σχετικά μέτρα.

Ενόψει των ανωτέρω, η Επιτροπή είναι πεπεισμένη ότι εξασφαλίζεται ηλοποίηση των στόχων που τίθενται με το άρθρο 1 του κανονισμού (ΕΚ) αριθ. 1260/1999 της 21ης Ιουνίου 1999 περί γενικών διατάξεων για τα διαρθρωτικά ταμεία(2).

(1) COM(1999)344 τελικό.

(2) ΕΕ L 161 της 26.6.1999.